
Farnosť Kotešová Narodenia Panny Márie, Kráľovnej anjelov
Kotešová 530, 013 61, +421(0)415575636, kotesova@dcza.sk, www.kotesova.fara.sk
	
Farské oznamy
Dvadsiata druhá nedeľa v Cezročnom období – rok A (30. 8. 2026)
	Pondelok
	Na poďakovanie Pánu Bohu
	19.00

	Utorok
	
	7.00

	Streda
	
	18.30

	Štvrtok
	Sv. Gregora Veľkého, pápeža a učiteľa Cirkvi
	18.30

	Piatok
	O Duchu Svätom – Veni Sancte, prvý piatok v mesiaci
	18.00

	Sobota
	Sv. Terézie z Kalkaty, panny, prvá sobota
	18.00 Oblazov

	Nedeľa
	Narodenie Preblahoslavenej Panny Márie, titul farského kostola, slávnosť
	8.00 a 10.30 v altáne pri obecnom úrade



Dnes od15.00-17.00 pozývam deti na Misijné zrnko a potom sa zahrať na farský dvor a taktiež v piatok po sv. omši na palacinky a hry.
Na budúcu nedeľu budeme sláviť titul farského kostola Narodenie Panny Márie – Kráľovnej anjelov. Sv. omša o 10.30 bude v altáne pri Obecnom úrade a bude jej predsedať dôstojný pán Peter Holbička, ThLic. PaedDr. farár v Ladcoch a rektor sanktuária na hore Butkov a spevom nás bude doprevádzať náš zbor. Po sv. omšiach bude hodová ofera. O 14.30 sa pomodlíme v kostole litánie. V tento deň pri návšteve chrámu je možné získať plnomocné odpustky. V mene p. starostu vás pozývam i na poobedňajší kultúrny program. Prežime  tento deň spoločne v Božej milosti.
Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Pozývam všetkých ku sv. spovedi, zvlášť študentov, žiakov a učiteľov pred začatím nového školského roku. Deti, ktoré boli tento rok na prvom sv. prijímaní pozývam začať si robiť zasvätenie sa Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 17.30 a v piatok od 16.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 17.45 pomodlíme litánie k Božskému srdcu.
V utorok je Svetový deň modlitieb za ochranu stvorenstva. V piatok by sme mali sv. omšu o Duchu Svätom – Veni Sancte, na ktorú zvlášť pozývam školákov, študentov, učiteľov, vyprosujúc si dary Ducha do nového školského roku. 
V nedeľu o dva týždne 13.9. po sv. omši o 10.30 vás srdečne pozývam na náš farský dvor spoločne stráviť farský deň a 27.9. by sme mali sv. omšu s poľovníkmi.
[bookmark: _GoBack]Ďakujem za vaše modlitby a obety, upratovanie, kvetinovú výzdobu, finančnú podporu našej farnosti. Taktiež mládeži a miništrantom za natretie zábradlia ku kostolu a chlapom za práce na elektrickej prípojke v Oblazove. Na budúci týždeň prosím o upratovanie skupinu č. 8. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.
